Lonely Planet (parapublikar libro)

An **Lonely Planet** sarong publikador nin mga librong nagtataong giya sa pag-byahe. Natugdas sa Australia kan 1973, an kompanya nagpaimprinta na nin sobra sa 150 milyon na libro.

## Historya

### Ika-20ng siglo
An Lonely Planet pinagmukna kan mag'agom na sinda Maureen asin Tony Wheeler. Kan 1972, sinda naggayak na magbyahe sa kahiwasan kan daga nin Europa, pasiring Asya asin lukso sa Australia, na saindang sinusog an ruta kan Oxford and Cambridge Far Eastern Expedition.

An pangaran kan kompanya pig'ayog sa salang-dangog na terminong "lovely planet" yaon sa sarong kantang sinurat ni Matthew Moore. An enot na libro kan Lonely Planet, *Across Asia on the Cheap*, igwang 94 na pahina; na sinurat kan mag'agom sa harong ninda. An orihinal na 1973 na paimprinta mga pigdurukot sa isteypol na boklet na patos sa karton kolor mapu'saw na asul.

Si Wheeler nagbalik sa Asya ngani magsurat kan *Across Asia on the Cheap: A Complete Guide to Making the Overland Trip*, publikado kan 1975.

An Lonely Planet na serye nin guide book enot pinalakbang na kabali iba pang mga nasyon sa Asya, na oyo an India guide book kan 1981, asin ngapit mas pinalakbang na kabali pa an ibang parte kan kinaban. Si Geoff Crowther bantog na saiya parati isinasaliot an saiyang mga opinion asin tuyaw sa tekstong duman sa giya saiyang sinusurat. An saiyang mga sinurat instrumental na gayo sa pagpabantog kan Lonely Planet. An peryodista ginamit an terminong "Geoffness", bilang pag'umaw ki Crowther, to describe a quality that has been lost in travel guides.

Sa kan 1999, an Lonely Planet nakabenta na nang sobra 30 milyon na kopya kan mga pang-byaheng mga librong giya. An mga autor kan kompanya nanginabang nanggad sa barakasan sa kita' asin sa mga pasaling panganmpanya ginigibo sa opisina sa Melbourne, na kun saern an mga autor kan Lonely Planet naarabot lunad sa mga limousine.

### Ika-21ng siglo

Kan 2007, an mag'agom na Wheelers asin si John Singleton nagpabakal nin 75% na kahirasan kan kompanya sa BBC Worldwide, na abot halagang £63&nbsp;milyon kan panahon na idto. An kompanya nagpupublikar  nin 500 na mga titulo asin sinda naglaog sa produksyon sa telebisyon. An BBC Worldwide nagmolo-molo sa pagtkakua kaini, asin nagrehistro nin kalugihan £3.2&nbsp;milyon kan taon na idto hanggan kan Marso 2009. Sa kataposan kan Marso 2010, kita' nin £1.9&nbsp;milyon nmagpoon nang maglaog, ta an digital na benta nagtaas nang 37% taon-taon sobra sa sa kan nakaaging 12 bulan, an magasin na *Lonely Planet* nagdadakula na asin mga kita nagbubulos na haleng mga ibang ginigikanan na bakong imprintado nagdugang naman nin poon  9% kan 2007 abot 22%.

An Lonely Planet na presensya digital kabali an 140 apps asin 8.5&nbsp;milyon na paragamit an naglalaog sa lonelyplanet.com, na nagtotolod kan Thorn Tree travel forum. Kan 2011, an BBC Worldwide pigkua an tadang 25% kan kompanya na uminabot £42.1&nbsp;milyon (A$67.2&nbsp;million), kinua sa mga Wheelers.

#### Pagbenta kan BBC sa NC2

Sa kan 2012, an BBC gusto nang magdiskarga kan kompanya asin kan Marso 2013 pinagtibay an paglito kan Lonely Planet sa NC2 Media, na pagsasadiri ni Brad Kelley sa halagang US$77.8&nbsp;milyon (£51.5&nbsp;milyon), sa haros luging £80&nbsp;million (US$118.89&nbsp;milyon). 

#### Red Ventures
Kan Desyembre 2020, an NC2 Media pinabakal an Lonely Planet sa Red Ventures sa halagang dai ibinuyagyag. Mga opisina nin Lonely Planet dagos na bukas sa Dublin, Nashville asin New Delhi. Si Phillippe von Borries, dating kapwa-kasgmukna asin CEO kan Refinery29, nadesignar na pamayo kan kompanya.

Kan 2022, an Lonely Planet binakal an websityong Elsewhere mna kinokonekta direkta an mga byahero sa mga eksperto na nag'aasiste sa pagplano nin mga byahe.

Kan 2024, an Lonely Planet nagpabareta na ini nag'atras na sa merkado sa Tsina asin nagp09ndo nang magpublikar nin mga giya sa pagbyahe sa sinimpleng Tsino.

## Mga Produkto
An Lonely Planet na komunidad online, Thorn Tree, pigmukna kan 1996. Ipigngaran ini sa sarong Naivasha'ng tunokan na kahoy (*[[Acacia xanthophloea]]*) na haloy nang ginagamit bilang boletin kan siyudad nin Nairobi, Kenya kaidto pang 1902. An kahoy eksistido pa sagkod ngonyan sa Stanley Hotel, Nairobi. Kan Abril 2020, an forum pigsara asin winalat sa modong "basahon-sana" ta temporaryong siring huli kan huli kan pauru-ontok kan negosyo kan Lonely Planet gibo kan pandemyang COVID-19 pandemic. Kan Septyembre 2021, an Thorn Tree pigsara nang sdayod.

Kan 2009, an Lonely Planet nagpoon magpublikar kan bulanan na magasin pang-byahe, an *Lonely Planet Traveller*. Ini makuku man sa pormang digital sa magkapirang mmga nasyon.

An Lonely Planet igwa man sadiring kompanyang produksyon sa telebisyon, na nagmukna nin mga serye arog kan *[[Globe Trekker]]*, *Lonely Planet Six Degrees*, asin *Lonely Planet: Roads Less Travelled*. Si Toby Amies asin Asha Gill (pareho Briton na TV presenter) nagtomar parte sa Lonely Planet Six Degrees.

## Toltolan

T